ইদে বন্ধ মাংসের দোকান! মুখভার একাংশের

ওয়েব ডেস্ক: ইদের (Eid) সময় উত্তরপ্রদেশে (Uttar Pradesh) বন্ধ থাকবে সব মাংসের দোকান। ধর্মীয়স্থানের ৫০০ মিটারের মধ্যে মাংস বিক্রিতে নিষেধাজ্ঞা জারি করেছে যোগী সরকার। স্বাভাবিক ভাবেই মুখভার মুসলিমদের।

সূত্রের খবর, উত্তরপ্রদেশ সরকারের তরফে ঘোষণা করা হয়েছে রবিবার থেকে শুরু চৈত্র নবরাত্রি। এই উপলক্ষে আগামী ন’দিন সব ধর্মীয়স্থানের ৫০০ মিটারের মধ্যে মাছ ও মাংসের দোকান বন্ধ নির্দেশ দেওয়া হয়েছে। এই নিয়ম জারি থাকবে গোটা নবরাত্রি। ৬ এপ্রিল রবিবার, রামনবমী। এদিন গোটা রাজ্যের সমস্ত মাংসের দোকান বন্ধ রাখা হবে।

আরও পড়ুন: ইদ-রামনবমীতে নিরাপত্তার চাদরে মোড়া শহর, কঠোর ব্যবস্থার হুঁশিয়ারি পুলিশের

বারাণসীর পুরনিগমের মেয়র অশোক কুমার তিওয়ারি ঘোষণা ঘোষণা করেছেন, রবিবার থেকে টানা ন’দিন বারাণসীর সব মাছ-মাংসের দোকান বন্ধ রাখা হবে। উল্লেখ্য, নবরাত্রির সময়ই ইদ পালন করা হবে। কিন্তু উত্তরপ্রদেশে বন্ধ থাকবে সব আমিষের দোকান। ঘটনাকে কেন্দ্র করে অশান্তির আশঙ্কাও রয়েছে। সরকারের তরফে ঘোষণা করা হয়েছে, সমস্ত পুরনিগম এবং পুলিশ প্রশাসন সব মাংসের দোকান বন্ধ করেছে কিনা, তার দিকে নজর রাখবে। নির্দেশ অমান্য করলে কড়া পদক্ষেপ নেবে যোগী সরকার।